stanford-oval/wikipedia huggingface dataset:
ויל יאנג
דיסקוגרפיה

2002: From Now On
2003: Friday's Child
2005: Keep On
2008: Let It Go
2011: Echoes
2015: 85% Proof
2019: Lexicon
2024: Light It Up
הופעות

2002: Pop Idol Tour‏
2002: Will & Gareth Live‏
2004: Will Young Live‏
2006: Keep On Live‏
2008: Let It Go Tour‏
2009–10: The Hits Tour‏
2011–12: Echoes Tour‏
2015: Love Revolution Tour‏
2019: An Evening with Will Young‏
פילמוגרפיה

2005: גברת הנדרסון גאה להציג
2008: טופ גיר
2010: סקינס
2010: Marple: The Mirror Crack'd from Side to Side
2011: Bedlam
2011: A Night With Will Young
2016: Strictly Come Dancing
הערות שוליים

↑  "Will Young (I)". IMDb. נבדק ב-12 בדצמבר 2012. {{cite web}}:  (עזרה)
↑  "Pop Idol Will: 'I'm gay'". BBC News. 10 במרץ 2002. נבדק ב-8 באוקטובר 2009. {{cite news}}:  (עזרה)
↑  "Will Young: 'I went on Tinder and it was brilliant, hysterical'". The Times. 27 במרץ 2017. נבדק ב-29 במאי 2017. {{cite news}}:  (עזרה)
↑  Jamie Tabberer, Will Young perfectly sums up what many gay men feel about being single, Attitude, May 20 2021
↑  Wilkes, Neil (13 בפברואר 2002). "Pop Idol: National tour dates". Digital Spy. אורכב מ-המקור ב-30 ביוני 2019. נבדק ב-30 ביוני 2019. {{cite web}}:  (עזרה)
↑  "Will to tour with Gareth". BBC News. British Broadcasting Corporation. 19 באפריל 2002. אורכב מ-המקור ב-30 ביוני 2019. נבדק ב-30 ביוני 2019. {{cite web}}:  (עזרה)
↑  Wilkes, Neil (25 במרץ 2004). "Will Young announces solo tour". Digital Spy. אורכב מ-המקור ב-30 ביוני 2019. נבדק ב-30 ביוני 2019. {{cite web}}:  (עזרה)
↑  "Have fame, Will travel!". Evening Chronicle. Trinity Mirror plc. 26 ביוני 2006. אורכב מ-המקור ב-30 ביוני 2019. נבדק ב-30 ביוני 2019. {{cite web}}:  (עזרה)
↑  English, Paul (20 בנובמבר 2008). "Exclusive: I haven't had a hair weave.. but I wouldn't rule one out, says Will Young". Daily Record. Trinity Mirror plc. אורכב מ-המקור ב-30 ביוני 2019. נבדק ב-30 ביוני 2019. {{cite web}}:  (עזרה)
↑  Authi, Jasbir (2 בדצמבר 2009). "Review: Will Young at NIA Birmingham". Birmingham Mail. Trinity Mirror plc. אורכב מ-המקור ב-30 ביוני 2019. נבדק ב-30 ביוני 2019. {{cite web}}:  (עזרה)
↑  Corner, Lewis (4 ביולי 2011). "Will Young announces UK and Ireland headline tour". Digital Spy. אורכב מ-המקור ב-20 באוגוסט 2013. נבדק ב-16 באוגוסט 2013. {{cite web}}:  (עזרה)
↑  Symester, Chantelle (5 ביוני 2015). "Will Young announces 'Love Revolution' UK tour: Tickets on sale now". Daily Mirror. Trinity Mirror plc. אורכב מ-המקור ב-30 ביוני 2019. נבדק ב-5 באוגוסט 2015. {{cite web}}:  (עזרה)
↑  Crossley, Becki (22 במרץ 2019). "Will Young announces huge UK tour". The List. נבדק ב-30 ביוני 2019. {{cite web}}:  (עזרה)
| --- | --- |
בקרת זהויות :  NLI: 987007440188505171  BnF: cb150708909 (data)  GND: 124816916  ISNI: 0000 0001 1494 7447  LCCN: nb2002025377  MusicBrainz: 7240a9e1-01d1-4322-b34a-ad573703f108  NKC: xx0049401  NTA: 243328699  VIAF: 85614721   WorldCat (עם VIAF): 85614721 
ערך זה הוא קצרמרבנושא להט"ב ובנושא מוזיקאים. אתם מוזמנים לתרום לוויקיפדיה ו.
הר טיירי

| --- | --- |

 מידע כללי
 גובה:  4,852 מ' 
 מיקום:  אזור הברית האנטארקטית,
 רכס הרים:  רכס סנטינל 
 קואורדינטות:  78°24′42″S 85°51′43″W﻿ / ﻿78.411666666667°S 85.861944444444°W﻿ / -78.411666666667; -85.861944444444
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר טיירי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר טיירי
 
תצלום של מסיב וינסון. הר טייקי מצוי בחלק העליון השמאלי של התמונה.
הר טיירי או הר טאירי (באנגלית: Mount Tyree) הוא הר ברכס סנטינל, שבהרי אלזוורת', בארץ אלזוורת' שבאנטארקטיקה.
גובהו של ההר 4,852 מטרים מעל פני הים, והוא ההר השני בגובהו באנטארקטיקה.
הר טייר ממוקם 13 קילומטרים צפונית-מערבית ממסיב וינסון.
ההר מתנשא מעל קרחון פאטון שמצפון להר, ומעל קרחון צ'רבלאטי, שמדרום-מזרח להר.
היסטוריה

הר. טיירי התגלה בינואר 1958 (אמצע הקיץ האנטארקטי) במהלך טיסות סיור שבוצעו על ידי טייסת VX-6 של צי ארצות הברית,
ההר מופה מאוחר יותר באותו חודש על ידי משלחת חציית ארץ מרי בירד (Marie Byrd Land Traverse Party).
ההר נקרא על שם אדמירל משנה דייוויד מ. טיירי (David M. Tyree), שהיה מפקד כוח התמיכה הימי האמריקני באנטארקטיקה, החל מה-14 באפריל 1959 עד ה-26 בנובמבר 1962.
היסטוריה > הטיפוס לפסגת ההר

נכון לשנת 2017, מטפסי הרים העפילו לפסגת הר טיירי בשש הזדמנויות בלבד, בסך הכל חמישה עשר איש.
הראשונים שהעפילו לפסגה עשו זאת בינואר 1967 - הטיפוס בוצע על ידי ג'ון אוונס (John Evans) ועל ידי בארי קורבט (Barry Corbet);
הטיפוס השני בוצע בינואר 1989 על ידי טרי "מאגס" סטאמפ (Terry ‘Mugs’ Stump);
הטיפוס השלישי בוצע בשנת 1997 על ידי האלפיניסטים הצרפתים אנטואן דה צ'ודן (Antoine de Choudens) ואנטואן קיירול (Antoine Cayrol);
טיפוס נוסף לפסגה נעשה באותה שנה (1997) על ידי קונארד אנקר ( Conrad Anker) ואלכס לואו (Alex Lowe).
הטיפוס החמישי בוצע ב-3 בינואר 2012 על ידי האנס קמרלאנדר (Hans Kammerlander), רוברט מילר (Robert Miller) וכריסטיאן סטאנג (Christian Stangl)
הטיפוס השישי לפסגת ההר בוצע ב-16 בינואר 2017, חמישה מטפסים עשו את העלייה השישית לפסגת ההר (משלחת שכונתה "משלחת טיירי 50/50". המטפסים היו ריצ'רד ת'רמר, הבן (Richard Thurmer, Jr) ג ' וניור, ויקטור סונדרס (Victor Saunders), מריה "פאצ'י" פז איברה (Maria "Pachi" Paz Ibarra), סת' טימפאנו (Seth Timpano) וטוד טומולו (Todd Tumolo). ריצ 'רד ת'ורמר הוא המטפס החובב הראשון והמטפס השני בגילו המבוגר (בן 61) שהגיע לפסגה. ויקטור סונדרס היה האיש המבוגר ביותר שהגיע לפסגת הר טיירי (בגיל 66). מריה "פאצ 'י" פז איברה הייתה האישה הראשונה שהגיעה לפסגה.
הר טימוסתנס

| --- | --- |
אין תמונה חופשית
 מידע כללי
 על שם:  טימוסתנס 
 גובה:  2,025 מ' 
 מיקום:  אזור הברית האנטארקטית,
 קואורדינטות:  69°08′00″S 65°57′00″W﻿ / ﻿69.13333333°S 65.95°W﻿ / -69.13333333; -65.95
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמההר טימוסתנס(למפת חצי האי האנטארקטי רגילה) בסיס חנרל ברנרדו אוהיגינס ריקלמההר טימוסתנס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר טימוסתנס(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר טימוסתנס
 
הר טימוסתנס (באנגלית: Mount Timosthenes) הוא הר נישא אזור חוף פאלייר, של אזור ארץ גרהאם, בחוף המערבי של חצי האי האנטארקטי שבאנטארקטיקה.
הר טימוסתנס ממוקם בין מוצאו של קרחון האריוט לבין צידו הצפוני של קרחון איירי.
הר טימוסתנס ממוקם 6 קילומטרים צפון-מערבית לפסגת פרגרינוס, המצוייה במרכז חצי האי האנטארקטי.
היסטוריה > גילוי ומיפוי ההר

הר טימוסתנס התגלה ב-28 בספטמבר 1940 בצילום אוויר שבוצע על ידי השירות האנטארקטי של ארצות הברית (United States Antarctic Program (בראשי תיבות: USAS)), כמו כן אזור ההר צולם על ידי משלחת רון לחקר אנטארקטיקה (Ronne Antarctic Research Expedition (בראשי תיבות: RARE).
אזור ההר מופה בדצמבר 1958, על ידי סקר שטחי חסות איי פוקלנד (Falkland Islands Dependencies Survey (בראשי תיבות: FIDS)).
היסטוריה > מקור השם

שמו של ההר ניתן לו על ידי הוועדה המייעצת לשמות אנטארקטיים של בריטניה (The UK Antarctic Place-Names Committee (בראשי תיבות: UK-APC)).
ההר נקרא על שמו של טמוסתנס מרודוס (ביוונית עתיקה: Τιμοσθένης)- נווט וגאוגרף ביון העתיקה בתחילת המאה ה-3 לפנה"ס. הוא כתב מדריך מסע ימי בן עשרה כרכים - בעשור שבין 280 ל-270 לפני הספירה, שימש כאדמירל וקברניט בצי הספינות של תלמי השני מלך מצרים התלמיית. בזכות מעמדה של מצרים העתיקה כמעצמה ימית, ובהסכמת בני קרתגו, יזם משלחת תגליות והגיע עד עמודי הרקולס (מצר גיברלטר) תוך כדי רישום המרחקים בין הנמלים. טימוסתנס שינה את שושנת הרוחות בה נעשה שימוש באותה עת - כך שיהיו בה 12 כיוונים במקום 8 והחל להשתמש בה לניווט ולא רק לשימוש מטאורולוגי של תיאור כיוון הרוח. נקודת הייחוס הייתה האי רודוס.
הר אולדפילד (אנטארקטיקה)

ערך זה עוסק בהר בארץ אנדרבי שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  הרי טולה 
 קואורדינטות:  66°50′00″S 50°38′00″E﻿ / ﻿66.8333°S 50.6333°E﻿ / -66.8333; 50.6333
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר אולדפילד(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר אולדפילד
 
הר אולדפילד (באנגלית: Mount Oldfield) הוא הר לחוף האוקיינוס האנטארקטי בצד המזרחי של מפרץ אמונדסן, בהרי טולה בארץ אנדרבי, שבאנטארקטיקה.
הר אולדפילד ממוקם בסמוך ממערב להר הארדי.
להר מצוק משונן מצידו המערבי, ופסגה חרוטית מצידו המזרחי.
היסטוריה > גילוי ההר

ההר מופה וצולם מן האוויר על ידי משלחת החקר האנטארקטית הלאומית של אוסטרליה בשנת 1956 ובנובמבר 1958 הגיע אל ההר ג. א. נוקי (G.A. Knuckey) מטעם משלחת החקר על מנת למדוד במדויק את מיקום ההר.
היסטוריה > מקור השם

שמו של ההר ניתן לו על ידי ועדת השמות האנטארקטיים של אוסטרליה.
ההר נקרא על שמו של ר.אי.ט. אולדפילד (R.E.T. Oldfield), מפעיל רדיו בתחנת מוסון בשנת 1958.
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5  מידע גאוגרפי והיסטורי
↑  מידע גאוגרפי
| הרי טולה |
| --- | --- | --- |
| הרים | אולדפילד • בונד • בסט • ברטלט • דגרפלדט • דנהאם • דאנג'י • הארדי • הארווי • המפסון • מוריסון • מילר • סוקק • סטורר • פורטאוס • פיתגורס • קייזר • קינג • רודס • ריידר • ריסר-לארסן |  |
| רכסי הרים | פיקוק |  |
| נונאטאקים | הארווי |  |
הר יטבתה

| --- | --- |

 מידע כללי
 גובה:  342 מטר
 מדינה:  ישראל ישראל
 מיקום:  דרום הנגב
 רכס הרים:  הרי אילת
 קואורדינטות:  29°52′18″N 35°00′39″E﻿ / ﻿29.8716°N 35.0107°E﻿ / 29.8716; 35.0107
  (למפת דרום הנגב מוגדלת) הר יטבתה(למפת דרום הנגב רגילה) הר יטבתה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר יטבתה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר יטבתה
 
הר יטבתה הוא הר בדרום ישראל ומצפון-מזרח להר הרמן, מדרום למצפה רמון ומצפון-מערב לשמורת יטבתה.
שמו הערבי הוא ג'בל ע'דיאן ומקורו בנווה המדבר של עין יטבתה (עין ע'דיאן).
ההר מתנשא לגובה של 342 מטרים ומהווה חלק מהרי אילת. מיקומו על גב שלוחה בפרשת המים שבין נחל ארגמן לנחל יטבתה, סמוך לשביל מעלה צאלה העולה מיטבתה לבאר מולחן. ההר צופה על דרום הערבה, שמורת יטבתה, הרי אדום וראש מפרץ אילת. הר יטבתה הוא אחד החלקים המרכיבים את שמורת יטבתה והוא נמצא בקבוצת ההרים המקיפה שמורה זו.
הערות שוליים

↑  מדריך ישראל החדש, ידיעות אחרונות, 2001
הנסיכה ליאה

| --- | --- |

קארי פישר בדמותה של הנסיכה ליאה אורגנה
 שם סרט:  מלחמת הכוכבים
 הופעה ראשונה:  מלחמת הכוכבים - פרק 4: תקווה חדשה
 הופעה אחרונה:  מלחמת הכוכבים - פרק 9: עלייתו של סקייווקר
 מספר הופעות:  7
 יוצרים:  ג'ורג' לוקאס
 גילום הדמות:  איידן בארטון בפרק 3   קארי פישר בפרקים 4 עד 9
 מידע
 כינויים:  הנסיכה ליאה, הגנרלית אורגנה
 סטטוס:  מתה
 גיל:  54
 תאריך לידה:  19 BBY
 מקום לידה:  Polis Massa 
 גזע:  אדם
 מין:  נקבה
 מקצוע:  סנאטורית, מנהיגה בברית המורדים, מנהיגת המחתרת
 שיוך:  ברית המורדים, הרפובליקה החדשה, המחתרת
 נטייה:  הצד המואר של הכוח
 כוחות:  חזקה ב"כוח" ועברה אימוני ג'דיי בסיסיים
 חברה בקבוצה:  ברית המורדים, המחתרת
 אזרחות:  אולדריאן
 מקום פטירה:  Ajan Kloss 
 סיבת המוות:  שימוש ב"כוח" שרוקן אותה מאנרגיית חיים
 דמויות קשורות
 משפחה:  אב: אנאקין סקיווקר, אם: פאדמה אמידאלה, אח: לוק סקיווקר, בן זוג: האן סולו, בן: בן סולו (קיילו רן)
 חברים:  אובי-ואן קנובי, פין, ריי, פו דמרון, צ'ובאקה, R2D2 ו-C3PO
 אויבים:  הקיסר פלפטין (דארת' סידיוס), דארת' ויידר, קיילו רן, גנרל האקס, המנהיג העליון סנוק
 
הנסיכה ליאה אורגנה מאולדראן (נולדה בשם ליאה סקייווקר, מאוחר יותר ידועה כליאה אורגאנה-סולו) היא דמות בדיונית ביקום של מלחמת הכוכבים. דמותה גולמה על ידי השחקנית קארי פישר ב"תקווה חדשה", "האימפריה מכה שנית", "שובו של הג'די", "הכוח מתעורר", "אחרוני הג'דיי", "עלייתו של סקייווקר" וגם בספיישל החגים של מלחמת הכוכבים. בסרט רוג אחת: סיפור מלחמת הכוכבים נעשה שימוש בפניה של פישר בטכנולוגיית CGI כדי לחזור ולגלם את דמותה הצעירה של הנסיכה.
היסטוריה > ייחוס משפחתי

ליאה גדלה בכוכב אולדראן, לאחר שאומצה על ידי הסנאטור בייל אורגנה ואשתו המלכה ברי. אביה הביולוגי הוא דארת' ויידר אשר נולד בשם אנאקין סקייווקר, אמה הביולוגית היא הסנאטורית ומלכת נאבו פאדמה אמידאלה.
היסטוריה > ילדותה ונעוריה

לאחר מותה של פאדמה, אובי ואן קנובי ויודה החליטו כי זוהי חובתם להסתיר את הילדים מאביהם, בשל הסכנה שינסה להשחיתם בצד האפל של הכוח. ליאה נשלחה לאולדראן יחד עם R2-D2 ו-C-3PO שהתלוו אל אביה המאמץ – הסנאטור בייל אורגנה, בן זוגה של מלכת הכוכב ברי. לוק הובא לטטואין על ידי אובי ואן שמסר אותו לדודו החורג.
כשהייתה בת שמונה עשרה בלבד, הפכה לחברה הצעירה ביותר בסנאט הקיסרי, ובמהלך פעילותה חברה לקבוצת הליבה שהקימה את ברית המורדים.
היסטוריה > רוג אחת

בסצנת הסיום של הסרט מופיעה דמותה של הנסיכה ליאה, שמקבלת את תוכניות כוכב המוות משארית כוח המורדים (השאר נהרגו על ידי ויידר). הסצנה מובילה הישר לפתיחת הפרק הרביעי.
היסטוריה > תקווה חדשה

בתחילת "תקווה חדשה" נתפסה ספינתה של ליאה על ידי דארת' ויידר, במהלך משימה שבה ניסתה להעביר את התוכניות הגנובות של כוכב המוות לידי המרד. לפני שנתפסה, הטמינה ליאה את התוכניות הסודיות בתוך R2-D2 ושלחה אותו אל אובי ואן קנובי שהסתתר בכוכב הסמוך, טטואין. דארת׳ ויידר התעמת עם הנסיכה על סיפון הספינה, האשים אותה בחבירה למורדים, ודרש את מיקום התוכניות, אך ליאה שתקה.
ליאה נלקחה אל כוכב המוות לתחקור, ואף על פי שבהמשך הורה ויידר לענות אותה היא עמדה בעינויים ולא סיפרה דבר. בהמשך איים עליה גראנד מוף טארקין, מפקד כוכב המוות, כי הוא ישמיד את כוכב ביתה, אולדראן, אם היא לא תגלה את מיקום בסיס המורדים הסודי. ליאה שיקרה ומסרה מיקום שגוי, אך למרות זאת הורה גראנד-מוף טארקין להשמיד את כוכב הבית שלה והרג למעשה את כל האוכלוסייה שהייתה על הכוכב, כולל משפחתה המאמצת. לאחר מכן פקד טארקין להוציא את הנסיכה להורג, אך ויידר אמר ש"ייתכן כי עדיין יש בה שימוש" וההוצאה להורג נדחתה. ליאה חולצה בהמשך על ידי לוק סקייווקר, אובי ואן קנובי, האן סולו וצ'ובקה. לאחר בריחתם מכוכב המוות שבמהלכה נהרג אובי ואן קנובי על ידי ויידר, הצטרפו הגיבורים אל המורדים ולקחו חלק בקרב יאבין. לוק שהטיס חללית תקיפה מדגם X-Wing הצליח תוך כדי הקרב להשמיד את כוכב המוות. בסיום הקרב, בתוך מקדש המסאסי על הכוכב יאבין נערך טקס ניצחון שבו העניקה ליאה מדליות הוקרה לגיבורים שהצילו אותה מתחנת החלל והשמידו את כוכב המוות.
היסטוריה > האימפריה מכה שנית

שלוש שנים לאחר מכן, ב"האימפריה מכה שנית" עזרה ליאה בפינוי של בסיס המורדים על הכוכב הות'. למרות הקרב המשתולל בפתח הבסיס נשארה הנסיכה ממוקדת והמשיכה לפקד על הפינוי המסודר של הבסיס. לבסוף, הצליחה לחמוק מכוחות האימפריה הגלקטית שפרצו לבסיס וחברה אל C3PO, האן וצ'ובקה על סיפון המילניום פלקון. אף על פי שצי האימפריה דלק בעקבותיהם וניסה ליירט את הספינה, הצליח האן לנווט לתוך שדה אסטרואידים ולהחביא את הספינה במערה.
בעודם מסתתרים במערה, פרחה האהבה בין ליאה והאן סולו והזוג התנשק בפעם הראשונה. לאחר שהצליחו לתקן את מנוע העל-חלל של הספינה הגיעו הגיבורים אל בספין במטרה לבצע תיקונים במילניון פלקון. אך, שם ציפתה להם מלכודת. חברו של האן, לנדו קלריסיאן, נאלץ להסגיר אותם לידיו של ויידר, אשר תכנן להשתמש בהם בתור פיתיון כדי ללכוד את בנו לוק, במטרה להעביר אותו אל הצד האפל, בעצת הקיסר פלפטין.
הוא בחר בהאן שישמש כשפן ניסיונות, והקפיא אותו בתא הקפאת פחמן כדי לבדוק האם יוכל ללכוד בו את לוק בעודו חי. הניסוי הצליח, וויידר מסר את האן הקפוא לידי צייד הראשים בובה פט אשר תכנן למסור אותו לידי ג'אבה ההאט. או אז לנדו קלריסיאן פנה כנגד האימפריה ועזר לליאה, צ'ובאקה והדרואידים לברוח. במהלך בריחתם חשה ליאה בכך שלוק קורא לה והבינה שהוא בסכנה. היא שכנעה את האחרים לחזור כדי להציל אותו. החבורה הצליחה להציל את לוק שנפגע בצורה קשה לאחר קרב מול ויידר, במהלכו גילה לוק כי ויידר הוא אביו האמיתי וכרת את אחת מידיו.
היסטוריה > שובו של הג'די

שישה חודשים מאוחר יותר יצאו ליאה, צ'ובאקה לנדו ולוק (אשר השלים את אימוניו עם יודה בדוגבה והפך לג'דיי) עם הרובוטים לטטואין כדי לנסות ולחלץ את האן מידיו של ג'אבה ההאט. תפקידה של ליאה במבצע החילוץ היה להתחזות לצייד ראשים שבא במטרה להסגיר את צ'ובאקה לידיו של ג'אבה. הגנגסטר גילה את זהותה כשהנסיכה שחררה את האן מתא הפחמן והורידה את הקסדה כדי שיוכל לזהות אותה. ג'אבה צווה על שומריו להביא אותה והנסיכה הזהירה את הגנגסטר והבטיחה כי הוא יתחרט על כך שלכד אותה. ג'אבה הפך אותה לשפחה והלביש אותה בביקיני מוזהב עם קולר על צווארה כדי שלא תוכל לברוח.
זמן מה לאחר מכן הגיע לוק כדי להציל את חבריו מידיו של ג'אבה. במהלך השיחה עם הגנגסטר, הפעיל ג'אבה דלת סתרים ולוק נפל לתוך בורשבו שכנה מפלצת אדירה – הראנקור. אולם, לוק הצליח לגבור על החיה והרג אותה. חמתו של ג'אבה גאתה והוא הכריז כי לוק, צ'ובאקה, והאן יושלכו כעונש אל פיו של סארלק (מפלצת השוכנת באמצע המדבר, טורפת כל יצור חי ומעכלת אותו במשך אלפי שנים).
הגיבורים נלקחו אל המדבר הפתוח שבו שכן הסארלק והפמליה של ג'אבה התרכזה סביב פיו של היצור השקוע בחול. ג'אבה שרצה לצפות בהוצאה להורג נע עם ליאה לעבר החלון כדי להשקיף על הנעשה. לוק ולנדו הכריעו את שומריו של הגנגסטר, ובמהלך ההמולה שנוצרה חמקה ליאה מאחורי גבו של ג'אבה והשתמשה בשלשלאות שלה כדי לחנוק אותו למוות. לאחר שנפח ג'אבה את נשמתו, זינקה ליאה מתוך הרחפת של ג'אבה ובעזרת R2-D2 הצליחה לנתק את השלשלאות שלה ולהשתחרר. היא ולוק הפנו את התותח הראשי של הרחפת לעבר הסיפון הראשי והשמידו את הכלי. לאחר מכן ברחו מהמקום בעזרת אחת הרחפות אשר לא נפגעו.
הנסיכה חברה כעת אל האן סולו במטרה להנהיג כוח קרקעי של המורדים על פני אנדור כדי לשתק את מחולל המגן של כוכב המוות השני, כדי שצי המורדים יוכל לתקוף את התחנה ולהשמיד אותה. בעודה מתכוננת לקרב המכריע כנגד האימפריה באנדור, התוודעה ליאה לעובדה כי היא אחותו של לוק ובתו של דארת' ויידר. בסיום הקרב לאחר שהאן והיא הובילו את הכוח הקרקעי לניצחון ולאחר שגם הצי צלח במשימתו והשמיד את כוכב המוות השני, גילתה ליאה להאן כי לוק הוא אחיה (כתגובה לחששו שהיא אוהבת את לוק ולא אותו) הסצנה מסתיימת כשהם מתנשקים.
היסטוריה > הכוח מתעורר

לאחר הקרב על אנדור, ליאה ניהלה מערכת יחסים זוגית עם האן, ממנה נולד בנם בן סולו. ליאה שלחה את בן ללמוד את דרכי הכוח מלוק סקייווקר, אך בן פותה לחבור לצד האפל של הכוח על ידי המנהיג העליון סנוק ושינה את שמו לקיילו רן. ליאה והאן נפרדו עקב בגידתו של בן. האן חזר לחייו כמבריח וליאה הפכה לגנרלית בצבא המחתרת נגד צבאו של סנוק, המסדר הראשון. לוק, שבור אף הוא מבגידתו של בן, יצא לגלות מרצון. ליאה ידעה כי יש למצוא את אחיה כדי לנצח את המסדר הראשון. היא שלחה את פו דמרון למצוא רמזים אחר מקום הימצאו של לוק. לאחר שהמחתרת מנעה מהמסדר הראשון להשיג את המפה ללוק מידי BB-8, האן שב לתחייה בזמן שעזר לחייל העורק מהמסדר הראשון, פין ומלקטת הגרוטאות, ריי להשיב את BB-8 למחתרת. כאשר נודע למחתרת על כוונתם של המסדר הראשון להשמיד את כוכב הבית שלהם, ד׳קאר, הם תכננו את ההתקפה עליהם. ליאה ביקשה מהאן לנסות להשיב את בנם הביתה. אך במהלך ההתקפה על משמיד הכוכבים, קיילו רן הרג את האן. המחתרת הצליחה להשמיד את הכוכב, להציל את ריי ולמצוא את מיקומו של סקייווקר. בסיום הסרט, ריי וצ׳ובאקה טסים אל הכוכב בו לוק נמצא בגלות.
היסטוריה > אחרוני הג'דיי

זמן קצר לאחר השמדת מחסל הכוכבים, המסדר הראשון מצא את הבסיס של המחתרת. ליאה הובילה את הפינוי בזמן ששלחה את פו להשמיד חלק מיכולות ההתקפה של ספינת המלחמה של המסדר הראשון. הפינוי צלח וליאה הורתה לפו לחזור לספינת האם, אך פו סירב בטענה שאפשר להשמיד את ספינת המלחמה כולה. פו אומנם הצליח להשמיד את הספינה, אך הדבר הוביל לאבדות כבדות מצד המחתרת. לכן, ליאה הורידה את פו בדרגה. בהמשך המסע אל הבסיס החדש, המסדר הראשון הצליח לאתר אותם בשנית, וליאה הבינה כי הם איתרו אותם דרך מהירות האור. המסדר החל בהתקפה על ספינת האם שבמהלכו ליאה חשה שבנה בן הוא שתקוף את ה״ראדוס״, ספינת המחתרת, והצליחה למנוע ממנו לשגר את נשקיו כנגד גשר הפיקוד. במקום זאת, אחד מפקודיו שיגר את הטילים, אשר פגעו בגשר הפיקוד של הראדוס וגרמו למותם של כל מנהיגי המחתרת (כולל אדמירל ראדוס) פרט לליאה, שבעזרת שליטתה בכוח הצליחה לחזור לספינה, נותרה בחיים, אולם נכנסה לתרדמת. לאחר שלוק עזר לה להתעורר, היא היממה את פו שהוביל מרד נגד ההנהגה החדשה של המחתרת. ליאה נפרדה מחברתה אמילין הולדו ועלתה על ספינות התובלה לכיוון הכוכב קרייט.
אחרוני חברי המחתרת הגיעו לבסיס ישן של ברית המורדים והתכוננו למתקפה של המסדר הראשון בזמן שהם מחכים לתגבורת מחברי מחתרת אחרים. המסדר הראשון גבר על המחתרת וליאה הודתה שהם נלחמו עד הסוף. לפתע, לוק הגיע לבסיס והתנצל בפני ליאה על מה שעולל לבן לפני שנים ועל כך שהוא נעלם לה. ליאה סלחה לו ואמרה כי היא לא מאמינה שבנה ישוב אליה, אך לוק אמר שאף אחד לא באמת אבוד. לוק התייצב בעצמו מול צבא המסדר הראשון ופו הבין כי הוא למעשה מסיח את דעתם על מנת שהמחתרת תוכל להימלט. מחוץ לבסיס חיכו להם ריי וצ׳ובאקה, אשר הגיעו על מנת לסייע במאבק כנגד המסדר הראשון. על הפלקון, ליאה וריי דיברו על כך שהן חשו כי לוק מת בשלווה. ריי שאלה אותה כיצד הם ימשיכו את המחתרת מכמות קטנה כל כך של אנשים, אז ליאה אמרה לה כי זה כל מה שהם צריכים.
היסטוריה > עלייתו של סקייווקר

לאחרי מותו של לוק סקייווקר, ליאה מאמנת את ריי ונותנת לה את חרב האור המתוקנת של לוק. לאחר שליאה מזהה שריי מפסידה בקרב נגד קיילו רן/בן סולו, היא קוראת לו דרך ה"כוח", דבר המאפשר לריי לדקור ואחר כך לרפא אותו, גם מוביל למותה של ליאה. כשריי נפגשת עם רוח הרפאים של לוק הוא מספר לה שהיא הממשיכה של ליאה ונותן לה את חרב האור שלה. הוא מספר לה שגם הוא וגם ליאה ידעו שריי היא נכדתו של פלפטין, אבל ראו את טוב ליבה ואימנו אותה. בנוסף, מתברר שבמהלך אימון של ליאה ולוק, ליאה ראתה חיזיון של בנה מת. בסוף הסרט רוחה מופיעה בפני ריי, ביחד עם לוק.
ויס (אי)

| --- | --- |

 נתונים גאוגרפיים
 מיקום:  הים האדריאטי 
 קואורדינטות:  43°02′33″N 16°09′09″E﻿ / ﻿43.0425°N 16.1525°E﻿ / 43.0425; 16.1525
 שטח:  90.3 קילומטר רבוע
 גובה מרבי:  Mount Hum
 נתונים מדיניים
 מדינה:  קרואטיה 
  (למפת קרואטיה מוגדלת) זאגרב ספליט רייקה אוסייק זאדאר דוברובניק הונגריה ס ר ב י ה  מונטנגרו אל. בוסניה והרצגובינה  אוסטריה סלובניה אי. איטליה הים האדריאטי ויס(למפת קרואטיה רגילה) זאגרב ספליט רייקה אוסייק זאדאר דוברובניק הונגריה ס ר ב י ה  מונטנגרו אל. בוסניה והרצגובינה  אוסטריה סלובניה אי. איטליה הים האדריאטי ויס
 
ויס (בקרואטית: Vis) הוא אי קטן בריבונות קרואטיה הממוקם בים האדריאטי. הוא משתייך למחוז ספליט-דלמטיה (אנ').
גאוגרפיה

האי הוא הנקודה המיושבת הרחוקה ביותר מחופי קרואטיה. מספר תושביו היה 3,617 (2011). שטחו הוא 90 קילומטר רבוע. הנקודה הגבוהה ביותר בו היא פסגת ההר הום (אנ'), הנמצאת בגובה של 587 מטר מעל פני הים.
באי קיימים שני יישובים - ויס במזרח, שבו מתגוררים רוב תושבי האי, וקומיז'ה (אנ') במערב.
היסטוריה

האי היה מיושב מאז התקופה הנאוליתית. תחילה (מהמאה ה-4 לפני הספירה) נשלט על ידי היוונים הקדמונים ומאוחר יותר על ידי הרומאים. במאה ה-1 לפני הספירה נשלט על ידי הליבורנים.
עד 1797 נשלט האי על ידי הרפובליקה של ונציה. לאחר שלטון קצר של ממלכת איטליה הנפוליאונית עבר האי ב-1814 לידי האימפריה האוסטרית. לאחר מלחמת העולם הראשונה (1918-‏1921) היה בשלטון איטליה ואז נמסר לממלכת יוגוסלביה לפי תנאי הסכם רפאלו.
ב-1811 ניטש בקרבת האי קרב ליסה הימי ביו בריטניה לבין צרפת. ב-1866 נערך קרב ימי נוסף בשם זה בין אוסטריה לבין איטליה.
במלחמת העולם השנייה נשלט האי על ידי איטליה (1941-‏1943) ולאחר מכן שוחרר על ידי הפרטיזנים היוגוסלביים. ב-1943–‏1944 פעלה ממנו שייטת בריטית. כלי טיס של בעלות הברית פעלו משדה תעופה קטן באי, ששימש גם לנחיתות חירום של מטוסיהן. בנוסף שהה באי לזמן מה מטהו של הגנרל טיטו, מנהיג הפרטיזנים היוגוסלביים.
לאחר המלחמה ועד 1989 שימש האי כבסיס ימי של הצי היוגוסלבי. ב-1991 עבר האי לריבונות קרואטיה העצמאית. נותרו בו שרידים צבאיים רבים - מנהרות, בונקרים ובסיס צוללות.
כלכלה

ענפי הכלכלה העיקריים באי הם חקלאות, דיג ותיירות. גפנים נטועים על פני כ-20 אחוזים מהשטח המעובד באי. הים סביב האי עשיר בדגה וקיימים בו מפעלי עיבוד לשלל הדיג. דייגי קומיז'ה פיתחו במאה ה-16 דגם של סירת דיג - פלקושה (אנ') - שהיה כה מוצלח עד כי שימש עד מחצית המאה ה-20.
הגישה לאי נעשית בכלי שיט בלבד מקרואטיה ומאיטליה.
העיירה ויס והמפרץ
מערת טיטו
בסיס הצוללות
ויקיפדיה האלמאנית

| --- | --- |


דף הבית של ויקיפדיה האלמאנית
 סוג:  אנציקלופדיית אינטרנט חופשית
 הקמה:  13 בנובמבר 2003
 בעלות:  קרן ויקימדיה 
 שפה:  אלמאנית, אלזסית
 הרשמה:  לא חובה
 ערכים:  30,651
 https://als.wikipedia.org/ 
 הסטטיסטיקה של ויקיפדיה האלמאנית
  סטטיסטיקת צפיות של ויקיפדיה האלמאנית ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה האלמאנית (באלמאנית: Alemannischi Wikipedia) היא הגרסה של ויקיפדיה, האנציקלופדיה החופשית, בשפה האלמאנית. המיזם מופעל, כיתר הוויקיפדיות, בידי קרן ויקימדיה. גרסה זו הוקמה ב-13 בנובמבר 2003 בשפה האלזסית. כעבור שנה הורחב הפרויקט כדי שיוכל להחיל את כל הדיאלקטים האלמאניים בשל פעילות נמוכה בשנה הראשונה לפרויקט.
נכון ל-2 באוקטובר 2024 ישנם בוויקיפדיה האלמאנית 30,651 ערכים ו-86 משתמשים פעילים.
נכון לחודש יולי 2017 הייתה ויקיפדיה האלמאנית מדורגת במקום ה-106 בדירוג ויקיפדיות העולמי. ויקיפדיה האלמאנית נערכת בעיקר על ידי תושבי גרמניה, שווייץ, אוסטריה, צרפת ואיטליה.